אלנה רוג'ר

אלנה סילביה רוג'ר (באנגלית: Elena Silvia Roger; נולדה ב-27 באוקטובר 1974) היא שחקנית תיאטרון ארגנטינאית, שזכתה פרס אוליבייה בשנת 2009 עבור השחקנית הטובה ביותר במחזמר, על גילום דמותה של אדית פיאף במחזה "פיאף". כמו כן, היא הופיעה בוסט אנד ב-"אוויטה", "Boeing-Boeing" וב-"Passion".‏ לפני שלוהקה לגלם את אווה פרון בהעלאה המחודשת בוסט אנד של "אוויטה", רוג'ר כבר הייתה שחקנית מוכרת במקום הולדתה - בואנוס איירס. בשנת 1997, היא הייתה מועמדת לפרס גווארה טרינידד בגין "פריצת הדרך הטובה ביותר של שחקנית" על עבודתה ב-"Yo Que Tu Me Enamoraba".‏ היא המשיכה והופיעה במספר הפקות, לרבות "Nine",‏ "הודיני", "היפה והחיה", "כנר על הגג"; כמו כן כיכבה ב-"עלובי החיים" בתפקיד פנטין, וב-"שיגעון המוזיקה", בתפקיד אנט. על עונת 2002/2003, היא הייתה מועמדת לפרס ACE עבור השחקנית הטובה ביותר, על תפקידה ב-"Jazz, Swing, Tap".‏ בעונה שלאחר מכן היא כיכבה במופע "?‏Mina...che cosa sei", אותו היא כתבה במשותף עם הבמאית של המופע, ולריה אמברוסיו. רוג'ר זכתה בפרס ACE עבור השחקנית הטובה ביותר במחזמר על ביצועיה בהפקה זו. היא הופיעה גם בכמה תוכניות טלוויזיה בארגנטינה, לרבות "Hombres de Honor",‏ "Pensionados"‏ ו-"El sodero de mi vida".‏ מבחינה בינלאומית, היה לה סיבוב הופעות קצר באירופה עם "Tango por Dos".‏ בשנת 2014 שיחקה בסרט הדרמה והפנטזיה "Amapola", סרטו הראשון כבמאי של מעצב ההפקה הארגנטינאי אאוחניו זאנטי (אנ') במהלך עבודת תחקיר בבואנוס איירס, לקראת ההעלאה המחודשת של "אוויטה" בתיאטרון אדלפי שבוסט אנד של לונדון שתוכננה ל-2006, אחד מעובדי Really Useful Group - חברת ההפקות של אנדרו לויד ובר - צפה ברוג'ר מופיעה, והציע ללהק אותה בתפקיד הראשי של אווה פרון. לאחר מספר סבבים של אודישנים, רוג'ר לוהקה לתפקיד, וזכתה לשבחים רבים מצד המבקרים על ביצועיה. היא הייתה מועמדת לפרס אוליבייה בשנת 2007 עבור השחקנית הטובה ביותר במחזמר, אך איבדה את הפרס לטובת ג'נה ראסל, שזכתה על ביצועיה בהפקה של "יום ראשון בפארק עם ג'ורג'". תפקידה הבא של רוג'ר על הבמה בלונדון היה כגבריאלה בהפקה של "בואינג-בואינג", בבימויו של מתיו וורצ'וס ב-Comedy Theatre‏. בשנת 2008, רוג'ר שיחקה בתפקיד הראשי בתיאטרון Donmar Warehouse, שם הועלתה הפקה של "פיאף" שאף עליה זכתה רוג'ר, בשנית, בביקורות נלהבות. בהמשך, ההפקה עברה לאולם תיאטרון Vaudeville, הגדול יותר, ורוג'ר זכתה בפרס אוליבייה בשנת 2009 עבור השחקנית הטובה ביותר במחזמר. לאחר מכן, רוג'ר יצאה לסיבוב הופעות בינלאומי עם "פיאף", שכלל גם את עיר הולדתה בואנוס איירס. בזמנה שהותה חזרה בבואנוס איירס, היא העלתה מחדש את "?‏Mina...che cosa sei" לתקופה קצרה. בין ה-10 בספטמבר ל-21 בנובמבר 2010, רוג'ר כיכבה בדמותה של פוסקה בהעלאה המחודשת של המחזמר "תשוקה" מאת סטיבן סונדהיים וג'יימס לפין, שהועלה בתיאטרון Donmar Warehouse לתקופה מוגבלת. ב-7 בפברואר 2011 הוכרז כי רוג'ר היא מועמדת בפעם השלישית לפרס לורנס אוליבייה, עבור השחקנית הטובה ביותר במחזמר, על עבודתה בתפקיד זה. ניתן לשמוע רוג'ר באלבומי מחזות-הזמר של "?‏Mina...che cosa sei"‏ ושל "אוויטה" (הפקות מחודשות משנים 2006 ו-2012), בביצוע משותף עם שאר החברים בצוותי השחקנים של ההפקות הנ"ל. כמו כן, רוג'ר הקליטה שני אלבומי סולו: "Vientos Del Sur" וכן אלבום בהופעה חיה שהוקלט בבואנוס איירס בשם "(Nueva Edi) ‏Recorriendo el Rock Nacional".‏ רוג'ר שבה לגלם את דמותה של אווה פרון בהעלאה המחודשת בברודוויי של "אוויטה", עם הצגות הרצה שהחלו בתחילת מרץ 2012, וערב בכורה שהתקיים ב-5 באפריל 2012 בתיאטרון "המרקיז". את ההפקה הזו ביים מיכאל גרנדג'ה, עם כוריאוגרפיה של רוב אשפורד, ובכיכובם של ריקי מרטין בתפקיד צ'ה ומייקל סרבריס כחואן פרון. הביקורות שיבחו את רוג'ר, וכתבו כי היא "שחקנית מצטיינת" וכי התברכה ב"שפע של אבק כוכבים שאוויטה שרה עליו". מדיה וקבצים בנושא אלנה רוג'ר בוויקישיתוף אלנה רוג'ר, במסד הנתונים הקולנועיים IMDb (באנגלית) אלנה רוג'ר, באתר AllMovie (באנגלית) אלנה רוג'ר, באתר AllMusic (באנגלית) אלנה רוג'ר, באתר MusicBrainz (באנגלית) אלנה רוג'ר, באתר Discogs (באנגלית) אלנה רוג'ר, באתר Genius Elena Roger @ Livejournal אלנה רוג'ר, במסד הנתונים הקולנועיים IMDb (באנגלית) From Drill Hall to Olivier glory: Acclaimed War Play Black Watch Takes Four Awards, Guardian News and Media Limited, 2009-03-09, נבדק ב-2011-02-10 Jasper Rees, ‏Elena Roger: 'I don't play normal women', The Telegraph, 31 August 2010 Elena Roger: Questa mina è pazza, Buenos Aires Herald, 2010-12-11, נבדק ב-2011-02-14 Elena Roger, alternativateatral, נבדק ב-2011-02-14 ACE Awards 2002/2003, ACE Awards, אורכב מ-המקור ב-2011-07-06, נבדק ב-2011-02-14 Mina... che cosa sei?!?, alternativateatral, נבדק ב-2011-02-14 ACE Awards 2003/2004, ACE Awards, אורכב מ-המקור ב-2011-07-06, נבדק ב-2011-02-14 What's New Buenos Aires?: Evita Revival Opens in London June 21, Playbill Inc, 2006-06-21, נבדק ב-2011-02-14 I Felt the Song Was Mine, Guardian News and Media Limited, 2006-05-29, נבדק ב-2011-02-14 Oliviers:Olivier Winners 2007, officiallondontheatre.co.uk, 2008-04-23, אורכב מ-המקור ב-2010-12-21, נבדק ב-2011-02-14 Photo Flash: Rhea Perlman and Elena Roger in Boeing-Boeing, broadwayworld.com, 2007-06-14, אורכב מ-המקור ב-2011-11-05, נבדק ב-2011-02-14 Elena Roger Wins Rave Reviews for Edith Piaf Musical, First Post Newsgroup IPR Limited, 2008-08-14, נבדק ב-2011-02-14 Dominic Cavendish, ‏Piaf at Vaudeville Theatre: review, The Telegraph, 23 October 2008 Sondheim's Passion Opens at London's Donmar Warehouse Sept. 21, Playbill Inc, 2010-09-21, נבדק ב-2011-02-08 Olivier Awards: Nominations: Best Actress in a Musical, The Society of London Theatre, 2011-02-07, נבדק ב-2011-02-08(הקישור אינו פעיל) Mina...che cosa sei?!? Elena Roger (2006), Billboard, נבדק ב-2011-02-14 Evita (2006 London Cast Recording), Decca Broadway, נבדק ב-2011-02-14 Evita (2012 New Broadway Cast Recording), Masterworks Broadway, אורכב מ-המקור ב-2012-06-28, נבדק ב-2012-07-07 Resutados de búsqueda de ELENA ROGER, Tematika.com, נבדק ב-2011-02-14(הקישור אינו פעיל) EVITA w/ Martin & Roger Begins Previews Mar. 2012; Opens Apr. 2012, broadwayworld.com, 2011-01-21, נבדק ב-2011-02-14